**NOTA INFORMATIVĂ**

**la proiectul hotărîrii Guvernului privind modificarea și completarea Hotărîrii Guvernului nr. 381 din 13 aprilie 2006**

Proiectul hotărîrii Guvernului privind modificarea și completarea Hotărîrii Guvernului nr. 381 din 13 aprilie 2006 a fost elaborat de Ministerul Afacerilor Interne. În conformitate cu ultimele rapoarte ale Organizației Mondiale a Sănătății, publicații și recomandări, au fost identificate principalele probleme în domeniul resurselor umane din Serviciul medical al Ministerului Afacerilor Interne, dintre care și insuficiența cadrelor medicale. Problemele existente în domeniul social creează premize pentru lucrătorii medicali să-și schimbe locul de serviciu, unde condițiile de lucru sunt mai bune, iar salariile mai mari și corespund necesităților și cerințelor acestora.

Prin urmare, salariile mici, condițiile de muncă nesatisfăcătoare, migrația personalului medical pun în pericol asigurarea accesului echitabil al angajaților și pensionarilor Ministerului Afacerilor Interne la asistență medicală, prestarea serviciilor de sănătate calitative.

Începînd cu 01 iulie 2016, prin Hotărîrea Guvernului nr.837 din 06 iulie 2016, a fost modificat sistemul de salarizare a angajaților instituțiilor medico-sanitare publice încadrate în sistemul asigurărilor de asistență medicală. Hotărîrea respectivă a schimbat conceptual modalitatea calculării salariilor în instituțiile medico-sanitare. Mecanismul nou de salarizare este bazat pe performanțe profesionale individuale în muncă, pe calitatea muncii depuse, aportul și profesionalismul fiecărui angajat. Venitul salarial al angajaților din instituțiile medico-sanitare publice încadrate în sistemul asigurărilor obligatorii de asistență medicală se compune din:

1) partea fixă a salariului;

2) partea variabilă a salariului;

3) alte norme și garanții salariale, ajutorul material.

Salariul lunar al unui medic de familie cu o vechime de specialitate mai mare de 20 ani, angajat în instituțiile medico-sanitare publice, fără suma indicatorilor de performanță, constituie 5 900 lei, cînd a celui angajat în Serviciul medical al Ministerului Afacerilor Interne – 3 900 lei.

De asemenea, este de menționat că anual Compania Națională de Asigurări în Medicină și Serviciul medical al MAI încheie un Contract de acordare a asistenței medicale în cadrul asigurării obligatorii de asistență medicală. Suma contractuală pentru anul 2016 a fost stabilită de 10 539 734 lei 32 bani. Cota pentru remunerarea muncii constituie 55% sau 5 796 853lei 88 bani. La moment sunt valorificate la capitolul respectiv numai 2 500 000 lei.

Proiectul are drept scop stimularea angajaților din instituțiile medico-sanitare și de asistență socială de a obține rezultate optime la nivel de subdiviziune structurală în care activează, de a mări responsabilitatea angajaților, ce va contribui la ameliorarea situației în asigurarea cu cadre medicale, la micșorarea fluctuației cadrelor, menținerii și motivării tinerilor specialiști și a personalului cu o experiență bogată în specialitate și va spori calitatea asistenței medicale acordate. În acest context, se propune, ca conducătorilor să li se acorde dreptul să stabilească angajaților un spor pentru performanțe profesionale individuale în muncă pe tipuri de asistență medicală, în limita mijloacelor contractate cu Compania Națională de Asigurări în Medicină, în limita cotelor maxime pentru remunerarea muncii.

Concomitent, se propune, începînd cu 01 ianuarie 2017, salariile de funcție a angajaților din instituțiile medico-sanitare și de asistență socială, salarizați potrivit prevederilor Hotărîrii Guvernului nr.381 din 13 aprilie 2006, să fie majorate cu 50%, pentru a exclude inechitatea în partea ce ține de salarizarea personalului medical. Cheltuielile ce țin de punerea în aplicare a modificării respective vor fi suportate de Ministerul Afacerilor Interne de la bugetul de stat.

**Fundamentarea economico-financiară**

În **Serviciul medical** al MAI sunt salarizați conform prevederilor Hotărîrii Guvernului nr.381 din 13 aprilie 2006 - 373,5 de angajați, dintre care 27 dețin funcție de conducere.

Salariul de funcție mediu a unui angajat este de 1300 lei x 50%=650 x 373,5 persoane=242 775 lei

Spor vechime în muncă – 242 775 lei x 30%=72 832,5 lei.

Spor condiții deosebite – 242 775 lei x 30%=72 832,5 lei.

Spor intensitatea muncii – 242 775 lei x 20%= 48 555 lei.

Spor conducere 27 angajați x 650 lei x 30%= 5 265.

Spor condiții nefavorabile 242 775 lei x 15%=36 416 lei.

Achitarea orelor de noapte (în Serviciului medical al Ministerului Afacerilor Interne funcționează zilnic 22 posturi, în care sunt implicați 22 medici, 44 asistente medicale și 44 asistente medicale inferioare. Lunar li se achită turele de noapte în mărime de 67 010 lei. 650 lei : 22 zile: 7 ore x 50% = 2,11 lei x 52800 ore = 111 408 lei).

Alte condiții de salarizare 242 775 lei x 50%=121 387,5 lei

Achitarea indemnizației unice – (242 775 + 72 832,5 + 72 832,5+48 555 + 5 265 + 36 416 + 111 408 + 121 387) x 16,67%=118 602,3 lei.

Ajutor material – (242 775 + 72 832,5 + 72 832,5 + 48 555 + 5 265 + 36416 + 111 408 + 121 387) = 711 471 lei.

Achitarea premiului anual – 242 775 lei.

Total anual – (242 775 + 72 832,5 + 72 832,5 + 48 555 + 5 265 + 36 416 + 111 408 + 121 387,5 + 118 602,3) x 12 luni = 9 960 885,6 + 711 471 + 242 775 = 10 915,1 mii lei.

Contribuții de asigurări medicale obligatorie – 10 915,1 x 23% = 2 510,5 mii lei.

Prime de asigurare obligatorie de asistență medicală – 10 915,1 x 4,5% = 491,2 mii lei.

**TOTAL – 13 916,8 mii lei.**

Pentru implementarea proiectului menționat vor fi necesare alocații bugetare în sumă de **13 916,8** mii lei anual.

În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărîrii Guvernului privind modificarea și completarea Hotărîrii Guvernului nr. 381 din 13 aprilie 2006este plasat pe pagina oficială a Ministerului Afacerilor Interne, în directoriul Transparenţa decizională/Consultări publice/Organizarea consultărilor publice.

**Viceministru Oleg BABIN**